Blaze7451/Wiki-th-20250601 huggingface dataset:
สนามกีฬานานาชาติเคาะลีฟะฮ์

ไฟล์:Asian Games Doha 2006 fireworks.jpg|thumb|ดอกไม้ไฟในสนาม ระหว่างพิธีเปิดเอเชียนเกมส์ 2006
สนามกีฬานานาชาติเคาะลีฟะฮ์ (إستاد خليفة الدولي Istād Khalīfah al-Duwalī) เป็นสนามกีฬาอเนกประสงค์ซึ่งประกอบด้วยลู่วิ่งและสนามหญ้า ตั้งอยู่ในอัรร็อยยาน ชานเมืองโดฮา ประเทศกาตาร์ โดยเป็นส่วนหนึ่งของแอสไปร์โซน โดฮาสปอร์ตซิตีคอมเพล็กซ์ ซึ่งรวมถึงแอสไปร์อะคาเดมี ศูนย์กีฬาทางน้ำอาหมัด และแอสไปร์ทาวเวอร์ สนามแห่งนี้ตั้งชื่อตามเคาะลีฟะฮ์ บิน อาหมัด อัลธานิ เจ้าผู้ครองรัฐกาตาร์ ภายใต้การเป็นเจ้าของโดยสมาคมฟุตบอลกาตาร์ และทำหน้าที่เป็นสนามเหย้าหลักของฟุตบอลทีมชาติกาตาร์ ปัจจุบันมีความจุ 45,857 ที่นั่ง เป็นสนามที่ได้รับการจัดอันดับสี่ดาว จากระบบการประเมินความยั่งยืนระดับโลก (GSAS) โดยเป็นรายแรกของโลกที่ได้รับการจัดอันดับนี้
สนามแห่งนี้เคยใช้จัดพิธีเปิด และปิดเอเชียนเกมส์ 2006 ที่โดฮาเป็นเจ้าภาพ รวมถึงใช้ในการแข่งขัน เอเชียนคัพ 2011 ทั้งนัดเปิดสนาม และนัดชิงชนะเลิศ เป็นหนึ่งในแปดสนามที่ใช้จัดการแข่งขันในฟุตบอลโลก 2022

**อ้างอิง**
หมวดหมู่:สนามกีฬาฟุตบอลโลก 2022
สโมสรฟุตบอลลิเวอร์พูลในฤดูกาล 2014–15

ฤดูกาล 2014–15  เป็นฤดูกาลที่ 123 ของ ลิเวอร์พูล และเป็นฤดูกาลที่ 52 ติดต่อกันของสโมสรได้เล่นในลีกสูงสุดของฟุตบอลอังกฤษ นอกจากนี้ยังเป็นฤดูกาลที่ 23 ที่อยู่บนเวทีพรีเมียร์ลีก เช่นเดียวกับพรีเมียร์ลีก, สโมสรจะได้แข่งขันใน เอฟเอคัพ, ลีกคัพ และ ยูฟ่าแชมเปียนส์ลีก ซึ่งถือว่าเป็นการได้กลับมาอีกครั้งในรอบ 4 ปีที่หายไปจากการแข่งขันรายการฟุตบอลสโมสรยุโรป
สำหรับพรีเมียร์ลีกแล้ว ฤดูกาลนี้ ลิเวอร์พูลถือว่าประสบความล้มเหลวเมื่อเทียบกับฤดูกาลที่แล้ว ซึ่งสโมสรได้ที่ 2 แต่ฤดูกาลนี้ ลิเวอร์พูลได้เพียงอันดับ 6 ซ้ำในนัดปิดท้ายฤดูกาล ยังเป็นฝ่ายแพ้ต่อ สโตกซิตี ไปถึง 6-1 ประตู ที่สนามบริแทนเนียสเตเดียม นับเป็นสถิติที่พ่ายแพ้มากที่สุดในรอบ 52 ปี ของสโมสร และถือเป็นการแพ้ที่มากที่สุดของสโมสรตั้งแต่มีการก่อตั้งพรีเมียร์ลีกขึ้นมาอีกด้วย 
อีกทั้ง สตีเวน เจอร์ราร์ด กัปตันทีมและกองกลางคนสำคัญได้เล่นให้กับลิเวอร์พูลเป็นฤดูกาลสุดท้าย หลังจากอยู่กับสโมสรมาอย่างยาวนานถึง 17 ปี  ก่อนที่จะย้ายไปยังเมเจอร์ลีกอเมริกา เจอร์ราร์ดได้ตั้งความหวังไว้ว่าจะพาสโมสรคว้าแชมป์เอฟเอคัพ เนื่องจากในนัดชิงชนะเลิศเอฟเอคัพของฤดูกาลนี้ จะมีขึ้นในวันที่ 30 พฤษภาคม ค.ศ. 2015 ซึ่งจะตรงกับวันครบรอบวันเกิด 35 ปี ของเจ้าตัว  ก็ไม่สมหวัง เมื่อเป็นฝ่ายตกรอบรองชนะเลิศไปเสียก่อน เนื่องจากเป็นฝ่ายแพ้ต่อ แอสตันวิลลา ไป 2-1 ประตู ไปอย่างพลิกความคาดหมาย ถึงแม้ว่าในนัดสุดท้ายของพรีเมียร์ลีก เจอร์ราร์ดจะสามารถยิงประตูปิดท้ายให้กับการเล่นให้กับสโมสรได้ก็ตาม แต่ก็เป็นฝ่ายแพ้ไปอย่างขาดลอย 6-1 ประตู 
ในศึกแดงเดือด ที่พบกับ แมนเชสเตอร์ยูไนเต็ด คู่ปรับตลอดกาลนั้น ก็ยังเป็นฝ่ายพ่ายแพ้ทั้ง 2 นัด ทั้งเหย้าและเยือน

**รายชื่อผู้เล่นชุดปัจจุบัน**
อัปเดตล่าสุดเมื่อวันที่ 2 กุมภาพันธ์ 2015
หมายเหตุ :
Vice-captain : รองกัปตัน
Captain : กัปตัน

**การซื้อขายนักเตะและการยืมตัว**

**นักเตะเข้า**

**นักเตะยืมตัว เข้า**

**นักเตะออก**

**นักเตะยืมตัว ออก**

**ภาพรวมการซื้อ-ขายนักเตะ**

**เงินที่จ่าย**
ฤดูร้อน:  117,000,000 ปอนด์
ฤดูหนาว:  0 ปอนด์
รวม:  117,000,000 ปอนด์

**เงินที่ได้รับ**
ฤดูร้อน:  83,000,000 ปอนด์
ฤดูหนาว:  5,700,000 ปอนด์
รวม:  83,000,000 ปอนด์

**รายรับ-รายจ่าย**
ฤดูร้อน:  33,550,000 ปอนด์
ฤดูหนาว:  5,700,000 ปอนด์
รวม:  28,300,000 ปอนด์

**นัดกระชับมิตร**

**การแข่งขันช่วงก่อนเริ่มฤดูกาล**

**อินเตอร์เนชันแนล แชมเปียนส์ คัพ**

**การแข่งขัน**

**โดยรวม**

**ภาพรวม**

**ยูฟ่ายูโรปาลีก**

**รอบ 32 ทีมสุดท้าย**

**สถิติ**

**ลงเล่น**
ตัวเลขในวงเล็บคือได้ลงเล่นเป็นตัวสำรอง
ผู้เล่นที่ไม่ได้ลงเล่นจะไม่มีในรายชื่อนี้

**ผู้เล่นที่ทำประตูสูงสุด**
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
** ผู้เล่นที่ไม่ได้ลงเล่นให้กับลิเวอร์พูลในฤดูกาลนี้แล้ว

**บันทึกวินัย**

**รางวัล**

**รางวัลนักเตะยอดเยี่ยมประจำเดือน**
รางวัลนักเตะยอดเยี่ยมประจำเดือนโดยมาจากผลโหวตของแฟนบอลบนเว็บไซต์สโมสรฟุตบอลลิเวอร์พูล 

**อ้างอิง**
หมวดหมู่:ฤดูกาลของสโมสรฟุตบอลลิเวอร์พูล
สมาน ฟูตระกูล

นายแพทย์สมาน ฟูตระกูล หรือมีชื่อเล่นว่า กบ เป็นนายแพทย์และข้าราชการที่มีผลงานที่ได้รับความสนใจในด้านสาธารณสุขและการพัฒนาสุขภาวะ เป็นผู้อำนวยการสำนักงานคณะกรรมการควบคุมเครื่องดื่มแอลกอฮอล์ กรมควบคุมโรค และยังเป็นหนึ่งในผู้นำโครงการเครือข่ายพัฒนาศักยภาพผู้นำการสร้างสุขภาวะ
นายแพทย์สมานเป็นหนึ่งในผู้ผลักดันพ.ร.บ.ควบคุมเครื่องดื่มแอลกอฮอล์ พ.ศ. 2551 คนสำคัญ โดยได้รับรางวัลบุคคลต้นแบบในการจัดการปัญหาสุราในการประชุมวิชาการสุราระดับชาติ ครั้งที่ 6 จากศูนย์วิจัยปัญหาสุรา (ศวส.) โดยมี นายอภิสิทธิ์ เวชชาชีวะ นายกรัฐมนตรี เป็นผู้มอบรางวัล นอกจากนี้นายแพทย์สมานยังมีผลงานที่ได้รับความสนใจจากสื่อในการทำงานปราบสุราผิดกฎหมาย ไม่ว่าจะเป็นการดำเนินการเกี่ยวกับปฏิทินลีโอจนถูกผู้จำหน่วยเบียร์สิงห์ฟ้องร้องหรือจะเป็นการดำเนินการเกี่ยวกับคอนเสิร์ตที่มีการขายสุรา นายแพทย์สมานเคยกล่าวว่าเป้าหมายและความสุขในการทำงานของตนคือ “การที่เด็ก ๆ หลีกเลี่ยงสินค้าอันตรายตรงนี้ (จากสุรา) ได้” 
ในด้านการศึกษานั้น นายแพทย์สมานสำเร็จการศึกษาแพทยศาสตรบัณฑิตจากคณะแพทยศาสตร์ โรงพยาบาลรามาธิบดี มหาวิทยาลัยมหิดล มีสถานะความเป็นผู้เชี่ยวชาญเฉพาะทางที่ได้รับอนุมัติจากแพทยสภาในสาขาเวชศาสตร์ป้องกัน แขนงระบาดวิทยาและสาขาเวชศาสตร์ครอบครัว

**เครื่องราชอิสริยาภรณ์**

**อ้างอิง**
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:บุคคลจากโรงเรียนสาธิตมหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
ไอแนคโคเบะเลโอเนสซา

ไอแนคโคเบะเลโอเนสซา (INAC神戸レオネッサ; INAC Kobe Leonessa) เป็นสโมสรฟุตบอลหญิงจากเมืองโกเบ ประเทศญี่ปุ่น ที่ได้รับการก่อตั้งขึ้นในปี ค.ศ. 2001 โดยไอแนค (INAC) เป็นอักษรย่อที่มาจากคำว่าอินเตอร์เนชันแนลแอธเลติกคลับ (International Athletic Club) ส่วนคำว่า เลโอเนสซา หมายถึงสิงโตสาวในภาษาอิตาลี
ทั้งนี้ โฮะมะเระ ซะวะ ซึ่งเป็นกัปตันฟุตบอลหญิงทีมชาติญี่ปุ่น และอะยุ นะกะดะ ต่างก็เป็นนักฟุตบอลประจำสังกัดสโมสรแห่งนี้

**ประวัติ**
ใน ค.ศ. 2006 ทีมไอแนคโคเบะเลโอเนสซาได้รับการเลื่อนชั้นสู่การแข่งขันนะเดะชิโกะลีก ที่ซึ่งได้เข้าแข่งขันตั้งแต่นั้นเป็นต้นมา ส่วนฤดูกาล 2008 เป็นช่วงก้าวกระโดดที่ยิ่งใหญ่สำหรับทีมในฐานะทีมรองชนะเลิศทั้งจากรายการนะเดะชิโกะลีก และออลเจแปนวีเมนส์ฟุตบอลแชมเปียนชิพ และใน ค.ศ. 2010 ทีมไอแนคได้ชนะรายการแข่งขันออลเจแปนวีเมนส์ฟุตบอลแชมเปียนชิพเป็นครั้งแรก จากการเป็นฝ่ายชนะทีมอุระวะเรดไดมอนส์เลดีส์ด้วยการดวลลูกโทษ รวมถึงใน ค.ศ. 2011 ซึ่งประจวบกับวาระครบรอบ 10 ปีของสโมสร ทีมนี้ได้ชนะสองรายการซ้อน ทั้งนะเดะชิโกะลีก และออลเจแปนวีเมนส์ฟุตบอลแชมเปียนชิพ
ใน ค.ศ. 2011 ได้มีตัวแทนจากทีมเลโอเนสซาลงแข่งฟุตบอลโลกหญิง 2011 ถึงเจ็ดราย ซึ่งได้แก่: อะยุมิ คะอิโอะริ, ยุคะริ คินงะ, นะโฮะมิ คะวะซุมิ, ชิโนะบุ โอโนะ, โฮะมะเระ ซะวะ, เมะงุมิ ทะคะเสะ และอะซุนะ ทะนะกะ

**ทีม**

**ทีมปัจจุบัน**
ณ วันที่ 21 มีนาคม ค.ศ. 2014 ( อ้างอิง date=2012-12-26 )
(กัปตัน)

**เกียรติยศ**

**การแข่งขันในประเทศ**
นะเดะชิโกะลีก ดิวิชัน 1
**ชนะเลิศ (3 สมัย) : ค.ศ. 2011, 2012, 2013
**รองชนะเลิศ (1 สมัย) : ค.ศ. 2008
*ฟุตบอลหญิงชิงถ้วยพระราชทานสมเด็จพระจักรพรรดินีแห่งประเทศญี่ปุ่น
**ชนะเลิศ (4 สมัย) : ค.ศ. 2010, 2011, 2012, 2013
**รองชนะเลิศ (1 สมัย) : ค.ศ. 2008
*นะเดะชิโกะลีกคัพ
**ชนะเลิศ (1 สมัย) : ค.ศ. 2013
**รองชนะเลิศ (1 สมัย) : ค.ศ. 2012

**การแข่งขันระดับนานาชาติ**
ลีกหญิงชิงแชมป์ญี่ปุ่น-เกาหลี
**ชนะเลิศ (1 สมัย) : ค.ศ. 2012
*ฟุตบอลสโมสรหญิงนานาชาติม็อบคาสต์คัพ
**ชนะเลิศ (1 สมัย) : ค.ศ. 2013
**รองชนะเลิศ (1 สมัย) : ค.ศ. 2012

**ผลการแข่ง**

**การเปลี่ยนชื่อทีม**
ไอแนคเลโอเนสซา : ค.ศ. 2001 – 2008
*ไอแนคโคเบะเลโอเนสซา : ค.ศ. 2009 – ปัจจุบัน

**อ้างอิง**

**แหล่งข้อมูลอื่น**
  ja- inac_kobe2001- inac_kobe_official- inac_kobe_official- inackobe2001- ไอแนคโคเบะเลโอเนสซา

หมวดหมู่:สโมสรฟุตบอลหญิงในประเทศญี่ปุ่น
หมวดหมู่:สโมสรในวีเมนเอมพาวเวอร์เมนต์ลีก
หมวดหมู่:สโมสรในนาเดชิโกะลีก
หมวดหมู่:สโมสรกีฬาที่ก่อตั้งในปี พ.ศ. 2544
หมวดหมู่:กีฬาในโคเบะ
ฤทธิ์ ธีระโกเมน

ฤทธิ์ ธีระโกเมน เป็นนักธุรกิจ เจ้าของกิจการ และวิศวกรชาวไทย ฤทธิ์เป็นประธานกรรมการบริษัท เอ็มเค เรสโตรองต์ กรุ๊ป จำกัด (มหาชน) ซึ่งเป็นบริษัทที่ดำเนินธุรกิจร้านสุกี้เอ็มเคและร้านอาหารญี่ปุ่นยาโยอิ เป็นอันดับมหาเศรษฐีไทยที่ได้รับการจัดอันดับว่าร่ำรวยอยู่ใน 50 อันดับแรกของประเทศไทย 
ฤทธิ์สำเร็จการศึกษาระดับมัธยมศึกษาจากโรงเรียนเตรียมอุดมศึกษา เมื่อปี พ.ศ. 2512 และระดับปริญญาตรีวิศวกรรมศาสตรบัณฑิต เกียรตินิยมอันดับ 2 สาขาวิชาไฟฟ้าสื่อสารจากจุฬาลงกรณ์มหาวิทยาลัย ได้รับปริญญาบริหารธุรกิจดุษฎีบัณฑิตกิตติมศักดิ์ สาขาการจัดการจากมหาวิทยาลัยเทคโนโลยีราชมงคลกรุงเทพ  
แต่เดิม ฤทธิ์ทำงานเป็นวิศวกรไฟฟ้า ต่อมาได้มาบริหารงานให้กับซีเอ็ดยูเคชั่น บริษัทที่ทำธุรกิจเกี่ยวกับหนังสือที่มีชื่อเสียงของไทยก่อนที่บริษัทดังกล่าวจะกลายเป็นบริษัทมหาชนในเวลาต่อมา หลังจากนั้น ได้ถอนตัวดูแลร้านอาหารของครอบครัวอย่างจริงจังในปี 2529 แต่เดิมร้านอาหารของครอบครัวตั้งอยู่ที่สยามสแควร์ ชื่อร้าน เอ็มเค คาเฟ่ ต่อมาจึงได้เปิดร้านในเซ็นทรัลพลาซา ลาดพร้าวและเปลี่ยนรูปแบบของร้านอาหารให้เป็นร้านสุกี้เต็มตัว ในการพัฒนาธุรกิจร้านอาหารนั้น ฤทธิ์ได้ใช้ความรู้ทางวิศวกรรมศาสตร์พัฒนาหม้อสุกี้ไฟฟ้าโดยใช้การเหนี่ยวนำไฟฟ้า ตู้เย็น และถาดเสิร์ฟอาหารแบบใหม่ที่เหมาะสำหรับการใช้ในร้านอาหารซึ่งได้รับความสนใจเป็นอย่างมาก ฤทธิ์ยังได้นำระบบการบริหารองค์กรแบบตะวันตกมาใช้โดยเพิ่มมาตรฐานการจัดการจนเป็นระบบและพัฒนาการรับออร์เดอร์ด้วยพีดีเอ (คอมพิวเตอร์ผู้ช่วยส่วนบุคคล) ทั้งนี้ ได้ขยายสาขาไปยังเวียดนามและญี่ปุ่นโดยนำระบบแฟรนไชส์เข้ามาช่วย
ในด้านสังคม ฤทธิ์ดำรงตำแหน่งประธานฝ่ายกิจกรรมเพื่อประชาชนมูลนิธิโรคตับ กรรมการกองทุนพัฒนาระบบงานหัวใจและหลอดเลือด โรงพยาบาลศิริราช กรรมการมูลนิธิสมเด็จพระมหิตลาธิเบศร อดุลยเดชวิกรม พระบรมราชชนกและตำแหน่งอื่นๆในองค์กรทางสังคมมากมาย ฤทธิ์ยังมีนโยบายสนับสนุนบุคลากรของบริษัทของตนโดยจัดตั้ง MK Service Training Institute เพื่อพัฒนาศักยภาพของบุคลากร
จากการจัดอันดับของฟอร์ป ประเทศไทย พบว่าฤทธิ์ติดอันดับบุคคลที่ร่ำรวยที่สุดในประเทศไทย 50 คนแรก (Thailand's 50 Richest) โดยอยู่ในอันดับที่ 13 คาดว่ามีสินทรัพย์สุทธิอยู่ที่ 1.6 พันล้านดอลลาร์สหรัฐ

**อ้างอิง**
หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
ท่อไต

ในกายวิภาคศาสตร์มนุษย์ ท่อไต (ureter) เป็นท่อเกิดจากใยกล้ามเนื้อเรียบซึ่งลำเลียงปัสสาวะจากไตสู่กระเพาะปัสสาวะ ในผู้ใหญ่ ท่อไตปกติยาว 25–30 เซนติเมตร และมีเส้นผ่านศูนย์กลางประมาณ 3–4 มิลลิเมตร ในทางมิญชวิทยา ท่อไตมีเนื้อเยื่อบุผิวชนิดแปรเปลี่ยนและชั้นกล้ามเนื้อเรียบเพิ่มในส่วนปลายหนึ่งในสามเพื่อช่วยบีบรูด
หมวดหมู่:ท้อง
หมวดหมู่:ระบบปัสสาวะ
หมวดหมู่:ไต
เผ่าเต่าร้าง

เผ่าเต่าร้าง หรือ Caryoteae เป็นเผ่าหนึ่งของปาล์มในวงศ์ย่อยหมาก ส่วนใหญ่ออกดอกติดผลแล้วจะตาย
หมวดหมู่:วงศ์ย่อยหมาก
เผ่าหมาก

เผ่าหมาก หรือAreceae เป็นเผ่าของปาล์มที่เป็นไม้ยืนต้นในวงศ์ย่อยหมาก ออกดอกได้หลายครั้ง ดอกแยกเพศไม่แยกต้น
หมวดหมู่:วงศ์ย่อยหมาก
เทพสิงห์

เทพสิงห์ (ᨴᩮᨻᩛ᩼ᩈᩥᨦ᩠ᩉ᩼) เป็นเจ้าเมืองเชียงใหม่ ผู้นำชาวเชียงใหม่ขับไล่พม่า และเป็นเจ้าเมืองเชียงใหม่พระองค์แรกที่ปกครองเชียงใหม่ในช่วงที่เป็นอิสระจากพม่า
เทพสิงห์ เป็นชาวเมืองยวมใต้ มีใจเจ็บแค้นที่ถูกข้าศึกชาวพม่าย่ำยีบีฑามาช้านาน จึงได้รวบรวมสมัครพรรคพวก ยกเข้าไปปล้นเมืองเชียงใหม่ในเวลากลางคืน  และจับมังแรนร่าผู้ครองเมืองเชียงใหม่ชาวพม่าได้และเทพสิงห์ก็ได้จัดการฆ่ามังแรนราและต่อมาก็ได้ขึ้นปกครองเมืองเชียงใหม่เมื่อ พ.ศ. 2270 เมื่อปกครองเมืองเชียงใหม่ได้เเล้วเทพสิงห์ประกาศจะฆ่าล้างพวกมอญพม่าให้หมดเชียงใหม่
หลังจากเทพสิงห์ปกครองเชียงใหม่ได้ประมาณ 1 เดือน พวกพม่าได้ร่วมกับเจ้าองค์คำ (หรือ เจ้าองค์นก) ขับไล่เทพสิงห์ เทพสิงห์จึงได้ไปขอความช่วยเหลือจากเจ้าธรรมปัญโญ เจ้าผู้ครองนครน่าน เจ้าเมืองน่านยกกำลังมาตีเมืองเชียงใหม่  แต่ชะตาตกการศึกครั้งนี้จึงแพ้อย่างราบคาบ เจ้าเมืองน่านเจ้าธรรมปัญโญเสียชีวิตในสนามรบ เทพสิงห์ก็ได้หายสาบสูญไป
เทพสิงห์ครองเมืองเชียงใหม่ในปี พ.ศ. 2270 รวมระยะเวลาได้ 1 เดือน องค์คำร่วมกับพม่า ขับไล่เทพสิงห์ออกไปได้ แล้วขึ้นครองเมืองเชียงใหม่

**อ้างอิง**
หมวดหมู่:พระมหากษัตริย์ล้านนา
หมวดหมู่:ผู้นำที่พ้นตำแหน่งจากรัฐประหาร​
วีรศักดิ์ เกียรติสูงเนิน

วีรศักดิ์ เกียรติสูงเนิน เป็นนักฟุตบอล สัญชาติไทย อดีตนักเตะสโมสรนครราชสีมา เอฟซี สวาทแคท ปัจจุบันได้ลงเล่นให้กับ สโมสรฟุตบอลสมุทรปราการ คัสตอม ศุลกากร เอฟซี ในตำแหน่งกองกลางตัวรุกและกองหน้าตัวต่ำ
หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลคัสตอม ยูไนเต็ด
องค์จันทร์

องค์จันทร์ (ᩋᩫᨦ᩠ᨣ᩼ᨧᩢᨶ᩠ᨴᩕ᩼) เป็นเจ้าเมืองเชียงใหม่ พระองค์ที่ 3 ตั้งแต่เมืองเชียงใหม่เป็นอิสระจากพม่า
องค์จันทร์ เป็นพระโอรสในองค์คำ ได้ครองเชียงใหม่หลังจากที่พระบิดาสิ้นพระชนม์และทรงประกาศไม่ขึ้นกับหลวงพระบาง แต่ครองล้านนาได้เพียง 2 ปี เจ้าปัดได้ยึดเมืองเชียงใหม่จากองค์จันทร์แต่กลับไม่ยอมครองเมืองอาจเป็นเพราะไม่มีอำนาจบารมีเพียงพอ(ยึดได้แต่ปกครองไม่ได้) ดังนั้นจึงไปขอให้พระภิกษุวัดดวงดี ลาสิกขาบทออกมาเป็นเจ้าเมืองแทนเจ้าปัด เรียกว่า เจ้าขี้หุด ในปี พ.ศ. 2304
องค์จันทร์ครองเมืองเชียงใหม่ตั้งแต่ พ.ศ. 2302 - พ.ศ. 2304 รวมระยะเวลาได้ 2 ปี เจ้าปัดได้ยึดเมือง และให้เจ้าขี้หุด อดีตเจ้าอธิการวัดดวงดีครองเมืองเชียงใหม่ต่อมา

**อ้างอิง**
หมวดหมู่:พระมหากษัตริย์ล้านนา
หมวดหมู่:ราชวงศ์ล้านช้าง
หมวดหมู่:ผู้นำที่พ้นตำแหน่งจากรัฐประหาร​
อิมแร นอจ

อิมแร นอจ
อิมแร นอจ (Imre Nagy) เป็นนักการเมืองคอมมิวนิสต์ชาวฮังการี ซึ่งได้รับการแต่งตั้งให้ดำรงตำแหน่งประธานสภารัฐมนตรีแห่งสาธารณรัฐประชาชนฮังการี (เทียบเท่ากับนายกรัฐมนตรี) 2 สมัย เขาเกิดในวันที่ 7 มิถุนายน ค.ศ. 1896  ที่เมืองกอโปชวาร์ (Kaposvár) ในครอบครัวชาวนา การดำรงตำแหน่งสมัยที่สองของนอจสิ้นสุดลงโดยคณะรัฐบาลของเขาหมดอำนาจลงจากการรุกรานของสหภาพโซเวียตในเหตุการณ์การปฏิวัติฮังการี ค.ศ. 1956 ส่งผลให้เขาถูกตัดสินลงโทษด้วยการประหารชีวิตด้วยการแขวนคอ ในข้อหากบฏในอีก 2 ปีต่อมา เมื่อวันที่ 16 มิถุนายน ค.ศ. 1958

**อ้างอิง**
หมวดหมู่:นายกรัฐมนตรีฮังการี
กาชีรอลา

การ์ลิญญุส บราวน์ กับกาชีรอลา
กาชีรอลา (caxirola) เป็นเครื่องดนตรีประเภทเพอร์คัชชันที่คิดค้นขึ้นโดยการ์ลิญญุส บราวน์ (Carlinhos Brown) นักดนตรีชาวบราซิล ประกอบด้วยตะกร้าพลาสติกปิดทุกด้าน ก้นราบ ใส่วัสดุสังเคราะห์ชิ้นเล็ก ๆ ไว้ข้างใน ซึ่งมาจากความต้องการของบราวน์ที่จะให้เป็นผลิตภัณฑ์ที่ยั่งยืน (sustainable product) กาชีรอลามีพื้นฐานมาจากกาชีชี (caxixi) เครื่องดนตรีพื้นเมืองชนิดหนึ่งของแอฟริกาและอเมริกาใต้ ดังนั้นจึงเป็นเครื่องดนตรีกระทบโดยอ้อม (indirectly struck idiophone) ซึ่งจะเกิดเสียงจากการเขย่าเช่นเดียวกัน นักวิจัยจากมหาวิทยาลัยสหพันธ์ซังตามารีอาในบราซิลระบุว่า เสียงที่เกิดจากกาชีรอลา 1 อันไม่ได้ดังไปกว่าเสียงพูดคุยเบา ๆ ของมนุษย์ และจะต้องใช้กาชีรอลาประมาณ 2,000 อันถึงจะมีระดับความดันเสียงเท่ากับวูวูเซลา 1 อัน
กระทรวงการกีฬาของบราซิลได้ให้การรับรองกาชีรอลาเมื่อวันที่ 27 กันยายน ค.ศ. 2012 โดยมีจุดประสงค์เพื่อใช้เป็นเครื่องดนตรีประจำการแข่งขันฟุตบอลโลก 2014 อย่างเป็นทางการ อย่างไรก็ตาม กาชีรอลาถูกห้ามไม่ให้นำเข้าไปในสนามทั้งในการแข่งขันฟีฟ่าคอนเฟเดอเรชันส์คัพ 2013 และฟุตบอลโลก 2014 เนื่องจากรัฐบาลบราซิลเห็นว่ามีความเสี่ยงด้านความปลอดภัย หลังเกิดเหตุแฟนบอลของสโมสรบาเยียขว้างกาชีรอลาหลายร้อยอันลงไปในสนามฟงชีนอวา เมืองซัลวาดอร์ ด้วยความไม่พอใจที่ทีมของตนแพ้ให้กับวีตอเรีย (สโมสรคู่แข่งจากเมืองเดียวกัน) ไป 5-1 เมื่อวันที่ 28 เมษายน ค.ศ. 2013

**อ้างอิง**
หมวดหมู่:เครื่องเพอร์คัชชัน
หมวดหมู่:ฟุตบอลโลก 2014
หมวดหมู่:การเชียร์กีฬา
ไชน่า รีซอร์สเซส ทาวเวอร์

ไชน่า รีซอร์สเซส ทาวเวอร์ (China Resources Tower) หรือซีอาร์ซีทาวเวอร์ คือตึกระฟ้าที่ตั้งอยู่ในเขตปทุมวัน กรุงเทพมหานคร ตึกแห่งนี้คือส่วนหนึ่งของโครงการออล ซีซั่นส์ เพลส คอมเพล็กซ์ (All Seasons Place Complex) ในกรุงเทพมหานคร ซึ่งสร้างเสร็จสมบูรณ์ใน พ.ศ. 2545 ปัจจุบันเป็นตึกที่สูงที่สุดในประเทศไทยเป็นอันดับ 12 และเคยเป็นอาคารสำนักงานที่สูงที่สุดในไทย ก่อนถูกทำลายสถิติด้วยอาคารวันซิตี้เซ็นเตอร์ ในปี พ.ศ. 2566

**ดูเพิ่ม**
 ตึกระฟ้า- รายชื่ออาคารที่สูงที่สุดในประเทศไทย-  Resources Tower Bangkok date=2021-01-21 

**อ้างอิง**
หมวดหมู่:อาคารสำนักงานที่สร้างเสร็จในปี พ.ศ. 2545
หมวดหมู่:ก่อตั้งในกรุงเทพมหานครในปี พ.ศ. 2545
หมวดหมู่:ตึกระฟ้าในเขตปทุมวัน
หมวดหมู่:ตึกระฟ้าสำนักงานในกรุงเทพมหานคร
ค้างคาวกินกล้วย

เพลงค้างคาวกินกล้วยเป็นเพลงไทยเดิมที่ได้รับความนิยมเป็นอย่างมากมาจนถึงปัจจุบัน เป็นเพลงสั้น ๆ ซึ่งนิยมใช้บรรเลงในการแสดงละครประกอบฉากป่าเขาลำเนาไพรหรือการเดินทางของตัวตลก เพลงค้างคาวกินกล้วยเป็นเพลงเร็วอัตราชั้นเดียว ไม่ทราบนามผู้แต่ง เป็นทำนองเก่าที่ใช้ประกอบการแสดงละคร ทำนองจังหวะกระชับ รุกเร้า ชวนให้เกิดอารมณ์คึกคักสนุกสนาน มี 3 ท่อน ไม่ปรากฏหลักฐานว่าเริ่มนำมาแสดงกันในสมัยใด ปัจจุบันวงดนตรีสากลนิยมนำไปเล่นแต่ก็ยังเป็นทำนองเดิม ทั้งนี้ มีหลายคนที่ตั้งข้อสังเกตว่าทำนองของเพลงนี้น่าจะกำเนิดในสมัยกรุงศรีอยุธยา

**โน้ตเพลง**
ท่อน 1
     | - ล - ซ | ซ ซ - มํ | - - ซํ มํ | - - รํ มํ | - - ซํ มํ | - - รํ มํ | ซํ มํ รํ ดํ | - รํ - มํ |
     | - ล - ซ | ซ ซ - มํ | - - ซํ มํ | - - รํ มํ | - - ซํ มํ | - - รํ มํ | ซํ มํ รํ ดํ | - รํ - ดํ |
ท่อน 2
     | - - - - | - รํ - รํ | - - มํ รํ | ดํ รํ - - | - มํ - รํ | - ดํ - ท | ล ซ ล ท | - ดํ - รํ |
     | - - - - | - รํ - รํ | - - มํ รํ | ดํ รํ - - | - ดํ รํ มํ | ซํ มํ รํ ดํ | รํ มํ รํ ดํ | - ท - ล |
ท่อน 3
     | - - - - | - ล - ล | ซ ล ดํ ล | ซ ม - ซ| - ม - ล | ซ ม - ซ | ล ซ ม ซ | ล ดํ - ล |
     | - - - - | - ล - ล | ซ ล ดํ ล | ซ ม - ซ | - ม - ล | ซ ม - ซ | - มํ - รํ | ซํ มํ มํ มํ |

**อ้างอิง**
หมวดหมู่:เพลงไทยเดิม
ปลาซาร์ดีนยุโรป

ปลาซาร์ดีนยุโรป หรือ ปลาซาร์ดีนแท้ (Sardine, European pilchard, True sardine) เป็นปลาทะเลชนิดหนึ่ง มีชื่อวิทยาศาสตร์ว่า Sardina pilchardus อยู่ในวงศ์ปลาหลังเขียว (Clupeidae) จัดเป็นเพียงชนิดเดียวเท่านั้นที่อยู่ในสกุล Sardina
มีรูปร่างเพรียวยาวทรงกระบอก ลำตัวกลม แต่ในขณะที่เป็นปลาวัยอ่อน ลำตัวจะแบนเป็นสันบริเวณส่วนท้องมากกว่านี้ ตาโต ครีบหลังมีเพียงตอนเดียว ไม่มีก้านครีบแข็ง มีก้านครีบอ่อนประมาณ 13–21 ก้าน ครีบก้นมี 2 ครีบขนาดเล็ก  ลำตัวมีสีเงิน ลำตัวด้านข้างช่วงบนมีแต้มวงกลมสีน้ำเงินอมม่วง
มีขนาดโตเต็มที่ประมาณ 27 เซนติเมตร มีพฤติกรรมรวมตัวกันเป็นฝูงใหญ่ กินแพลงก์ตอนสัตว์และครัสเตเชียนชนิดต่าง ๆ เป็นอาหาร  อาศัยและหากินใกล้ชายฝั่งในมหาสมุทรแอตแลนติก เฉพาะในทวีปยุโรป ตั้งแต่ทะเลเมดิเตอร์เรเนียนจนถึงทะเลดำ และแอฟริกาเหนือ โดยหากินในเวลากลางคืน ในระดับความลึกตั้งแต่ 55–100 เมตร และอาจเพิ่มขึ้นในระดับ 10–35 เมตรได้ในแต่ละวัน เป็นปลาที่วางไข่และตัวอ่อนพัฒนาในแหล่งน้ำจืดหรือใกล้ชายฝั่ง โดยไข่มีเส้นผ่าศูนย์กลางเฉลี่ย 1.5 มิลลิเมตร วางไข่ได้มากถึงครั้งละ 50,000–60,000 ฟอง ผลการทดลองในที่เลี้ยง พบว่าจะวางไข่ในเวลากลางคืนในช่วงเวลา 19.00–21.00 น. (ตามเวลามาตรฐานกรีนิช) โดยอุณหภูมิของน้ำสัมพันธ์กับการฟักเป็นตัว และความแข็งแรงของลูกปลาที่เกิดมาด้วย
ปลาซาร์ดีนยุโรป ถือเป็นปลาเศรษฐกิจที่มีความสำคัญอย่างมากของยุโรปและทั่วโลก นับเป็นปลาซาร์ดีนชนิดที่รู้จักกันเป็นอย่างดี  เป็นที่นิยมในการแปรรูปทำเป็นปลากระป๋อง หรือการปรุงสด เช่น การย่างหรือรมควัน ซึ่งเนื้อปลาซาร์ดีนให้คุณค่าทางอาหารมากกว่านมถึง 3 เท่า โดยเนื้อปลาจำนวน 100 กรัม ให้สารอาหารต่าง ๆ เช่น  โอเมกา 3 ถึง 200 มิลลิกรัม ซึ่งเพียงพอต่อความต้องการของร่างกายมนุษย์ในแต่ละสัปดาห์ นอกจากนี้แล้วยังมี ฟอสฟอรัส, ทองแดง, แม็กนีเซียม, เหล็ก, แมงกานีส, ไลโคปีน และวิตามินบี ด้วย

**อ้างอิง**

**แหล่งข้อมูลอื่น**
 รูปและข้อมูลจาก Fishbase.org
หมวดหมู่:วงศ์ปลาหลังเขียว
หมวดหมู่:ปลาเศรษฐกิจ
หมวดหมู่:ปลาแอฟริกา
หมวดหมู่:ปลาชนิดเดียว
ปลาตะลุมพุก (สกุล)

ปลาตะลุมพุก (Shads; 托氏鰣; แต้จิ๋ว: ชิกคั่กฮื้อ) เป็นสกุลของปลาทะเลและปลาน้ำจืดสกุลหนึ่ง ใช้ชื่อสกุลว่า Tenualosa (/เท-นู-อะ-โล-ซา/) ในวงศ์ปลาหลังเขียว (Clupeidae)
แบ่งออกได้เป็น 5 ชนิด ได้แก่
*Tenualosa ilisha (Hamilton, 1822) – ปลาตะลุมพุกฮิลซา	 
*Tenualosa macrura (Bleeker, 1852) – ปลาตะลุมพุกหางยาว	, ปลามงโกรย
*Tenualosa reevesii (Richardson, 1846) – ปลาตะลุมพุกรีพ	 
*Tenualosa thibaudeaui (Durand, 1940) – ปลาหมากผาง, ปลามงโกรยน้ำจืด	 
*Tenualosa toli (Valenciennes, 1847) – ปลาตะลุมพุก, ปลาหลุมพุก, ปลากระลุมพุก
เป็นปลาที่มีรูปร่างคล้ายปลาตะเพียน วงจรชีวิตเป็นปลาทะเลที่สามารถเข้าวางไข่และตัวอ่อนเลี้ยงดูตัวเองในแหล่งน้ำจืดหรือน้ำกร่อยได้ ในบางชนิดเป็นปลาน้ำจืดแท้ ๆ ที่มีการอพยพในแม่น้ำสายใหญ่ หลายชนิดเป็นปลาใกล้สูญพันธุ์ กินเฉพาะแพลงก์ตอนเท่านั้นเป็นอาหาร เนื้อมีรสชาติดี จึงนิยมปรุงรับประทานเป็นอาหารที่มีราคาซื้อขายสูงมาก

**อ้างอิง**

**แหล่งข้อมูลอื่น**
หมวดหมู่:วงศ์ปลาหลังเขียว
แม่แบบ:เหตุการณ์ปัจจุบัน/2557 มิถุนายน 19

* สมเด็จพระราชาธิบดีควน การ์โลสที่ 1 แห่งสเปน ทรงลงพระปรมาภิไธยสละราชสมบัติ แก่เฟลีเป เจ้าชายแห่งอัสตูเรียส ( ไทยรัฐ)
}
ปลามงโกรย

สำหรับปลามงโกรยที่เป็นปลาน้ำจืดดูที่: ปลาหมากผาง
ปลามงโกรย หรือ ปลาลินโกรย หรือ ปลาขมงโกรย (Kelee shad, Fivespot herring, Razorbelly; Hilsa kelee) ปลาทะเลหรือปลาน้ำกร่อยชนิดหนึ่ง จัดอยู่ในวงศ์ปลาหลังเขียว (Clupeidae) จัดเป็นปลาเพียงชนิดเดียวเท่านั้นที่อยู่ในสกุล Hilsa
เป็นปลาที่มีลำตัวป้อม แบนข้าง ปากเชิดขึ้น ในปากไม่มีฟัน ท้องเป็นสันแหลม เกล็ดในแนวสันท้องเป็นเหลี่ยมคมเรียงต่อกันคล้ายฟันเลื่อย ซี่เหงือกมีจำนวนมากเรียงชิดกันและงอโค้งออกเสมอกันโดยตลอด ลำตัวสีเงิน ด้านหลังสีนํ้าเงินคลํ้า แนวกลางและข้างตัวมีจุดสีดำ 3–8 จุดเรียงกันเป็นแถว จุดแรกที่ใกล้มุมแผ่นปิดเหงือกเด่นชัดที่สุด 
มีขนาดยาวได้ถึง 25 เซนติเมตร พบกระจายพันธุ์ใกล้ชายฝั่งของมหาสมุทรอินเดียและมหาสมุทรแปซิฟิกฝั่งตะวันตก เป็นปลาที่กินแพลงก์ตอนเป็นอาหาร จัดเป็นปลาเศรษฐกิจชนิดหนึ่งที่มีความสำคัญ โดยมีปริมาณที่ทำการประมงได้ถึง 221,899 ตัน ในปี ค.ศ. 2000 และ 35,483 ตัน ในปี ค.ศ. 2008 

**อ้างอิง**

**แหล่งข้อมูลอื่น**
หมวดหมู่:วงศ์ปลาหลังเขียว
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาชนิดเดียว
การกวดวิชา

ในแวดวงศึกษาศาสตร์ การกวดวิชา (หรือการติว/การท่องสอบ) เป็นการพยายามจดจำข้อมูลปริมาณมากในเวลาน้อยอย่างอุกอาจ นักเรียนมักใช้วิธีกวดวิชาเพื่อเตรียมสอบเพื่อให้ได้ผลสอบที่ดีขึ้นในเวลาสั้นๆ ในระยะยาวแล้ว นักศึกษาศาสตร์ไม่แนะนำวิธีดังกล่าวเพราะว่าพยายามจำจดเนื้อหาในเวลาสั้นๆจะทำให้ลืมเนื้อหาเร็วขึ้นและไม่ก่อให้เกิดความเข้าใจในระยะยาว ในกวดวิชาได้ถือว่าเป็นส่วนสำคัญของสังคมไทยไปแล้วโดยมีโรงเรียนกวดวิชาเป็นจำนวนมาก ไม่เฉพาะแต่นักเรียนที่กำลังจะสอบเข้ามหาวิทยาลัย การกวดวิชาเพื่อสอบเข้ารับราชการหรือรับตำแหน่งอื่นๆก็มี

**สถานการณ์ที่พบการกวดวิชา**
การกวดวิชาพบมากก่อนการสอบในระยะเวลาสั้นๆ บางครั้ง นักเรียนอาจเลือกที่จะอ่านหนังสือท่องสอบเพียงแค่คืนเดียวก่อนการสอบ ในต่างประเทศ โดยเฉพาะในเครือจักรภพ มีการกวดวิชาหรือท่องหนังสืออย่างหนักในช่วงหนึ่งสัปดาห์ก่อนการสอบ (revision week) ในประเทศไทย มีการกวดวิชาตามโรงเรียนกวดวิชาทั่วไปตลอดทั้งปี นอกจากนี้ยังมีการจ้างครูสอนพิเศษมากวดวิธีตามบ้านหรือสถานที่ต่างๆทั่วไป ผู้ปกครองอาจกวดวิชาให้บุตรหลานตนเอง นักเรียนก็อาจจะ "ติวสอบ" ตัวเองในช่วงก่อนการสอบสำคัญ เช่นการสอบเพื่อคัดเลือกบุคคลเข้าศึกษาในระดับอุดมศึกษา

**การกวดวิชาในรูปแบบของวิธีการเรียน**
ในหนังสือ 'คำสาบของการศึกษา (The Curse of Education)' โดย H.E. Gorst การมีการกล่าวว่าการกวดวิชาหากทำไปพร้อมกับการเรียนอย่างสม่ำเสมอจะส่งผลที่ไม่ดีไม่แย่
ถึงแม้ว่าการกวดวิชาจะไม่ใช่วิธีเรียนที่ได้รับคำแนะนำแต่การกวดวิชาก็พบเห็นได้มากขึ้นเรื่อยๆเมื่อนักเรียนหรือนักศึกษาได้รับแรงกดดันให้เรียนดีในระดับมัธยมศึกษาและอุดมศึกษา แรงกดดันด้านต่างๆ เช่นการที่นักเรียนต้องร่วมกิจกรรมมากมายนอกหลักสูตรหรือการที่ผู้เรียนมีภาระหน้าที่อื่นๆด้วยนั้น ส่งผลให้การกวดวิชาเป็นที่แพร่หลายมากขึ้น การกวดวิชาหรือการท่องหนังสือสอบจึงเป็นวิธีที่ใช้บ่อยในการเตรียมสอบหรือการวัดผลอื่นๆ
ในการเรียนของนักเรียนมัธยม การกวดวิชาคือการท่องจำหรือหาสูตรลัดในการทำข้อสอบในเวลาสั้นๆ เหตุที่ต้องกวดวิชาเป็นเพราะว่าบริหารจัดการเวลาไม่ดี ทั้งนี้ อาจมีสูตรลัดหรือวิธีจำที่สถาบันกวดวิชาพัฒนาใช้ได้ผลกับนักเรียนบางรายอีกด้วย
Muller glia

Muller glia หรือ Muller cells เป็นเซลล์เกลียที่พบในเรตินาของสัตว์มีกระดูกสันหลัง
เป็นเซลล์ที่ช่วยสนับสนุนเซลล์อื่น ๆ ซึ่งคล้ายกับเซลล์เกลียในที่อื่น ๆ
แต่ว่า มีการพบในปลาม้าลายว่า ถ้าเกิดความเสียหายที่เรตินา จะมีการเปลี่ยนสภาพแบบถดถอย (dedifferentiation) ไปเป็นเซลล์ต้นกำเนิด (progenitor cell)
ซึ่งก็จะสามารถแบ่งตัวและเจริญพัฒนาไปเป็นเซลล์เรตินาแบบเฉพาะอย่างอื่น ๆ ได้ รวมกระทั่งแม้แต่เซลล์รับแสง (photoreceptor cell) ซึ่งอาจมีความเสียหาย
นอกจากนั้นแล้ว งานวิจัยอื่น ๆ ยังพบอีกด้วยว่า ในสัตว์เลี้ยงลูกด้วยนม Muller glia ทำหน้าที่เป็นตัวนำแสงส่งต่อไปให้กับเซลล์รับแสงคือเซลล์รูปแท่งและเซลล์รูปกรวย

**เชิงอรรถและอ้างอิง**
หมวดหมู่:เซลล์
ลิ้นทะเล

ระวังสับสนกับ: ลิ่นทะเล
ลิ้นทะเล
เต่าบกกินลิ้นทะเล
ลิ้นทะเล หรือ กระดองปลาหมึก เป็นส่วนที่เป็นของแข็งอยู่ภายในลำตัวของสัตว์ในไฟลัมมอลลัสคาจำพวกหมึก โดยเฉพาะอย่างกับหมึกกระดอง มีลักษณะเป็นแผ่นหินปูนแข็งรูปกระสวยแบนสีขาวเนื้อซุยแต่ด้านท้ายคม อีกด้านหนึ่งแข็งเป็น
เปลือกหุ้มอยู่ ลิ้นทะเลมีช่องว่างภายในมีของเหลวและแก๊สบรรจุอยู่ ช่วยในการลอยตัวของหมึก มีความยาวประมาณ 3 หรือ 4 ฟุต
ลิ้นทะเลพบได้ทั่วไปตามชายหาด ใช้ประโยชน์ในการแพทย์แผนไทยใช้บดเป็นผงทำเป็นตัวยาขัดและยาสีฟัน หรือใช้ผสมกับน้ำมะนาวทาหน้าทิ้งไว้ 1 คืน รุ่งเช้าจึงล้างออก ใช้เป็นยาสรรพคุณกัดฝ้ากัดหัวสิว รวมถึงใช้เป็นยาป้ายลิ้นเด็กได้
อีกทั้งยังใช้เป็นแหล่งให้แคลเซียมสำหรับสัตว์เลี้ยงสวยงามหลายประเภท เช่น นก, แฮมสเตอร์, เครย์ฟิช, ปูเสฉวน หรือเต่า ได้ด้วย
นอกจากนี้แล้วยังใช้เป็นแม่พิมพ์สำหรับหล่อโลหะทำเครื่องประดับได้อีกด้วย

**อ้างอิง**

**แหล่งข้อมูลอื่น==
การให้เหตุผลข้างเดียว

การให้เหตุผลข้างเดียว (one-sided argument) เป็นรูปแปรของเหตุผลวิบัติอรูปนัยอย่างหนึ่งที่เรียกว่า  คำให้การพิเศษ  ในรูปแปรแบบนี้  มีแต่การให้เหตุผลที่สนับสนุนข้อโต้แย้ง  แต่ไม่มีการให้เหตุผลที่คัดค้าน

**แหล่งข้อมูลอื่น**
  The One-Sidedness Fallacy date=2012-08-05  - Peter Suber, Philosophy Department, Earlham College-  Developing a Promotional Strategy date=2005-02-15  - Michigan State University, Extension Bulletin E-1939-  A characterization of the one-sidedness fallacy within the framework of the cognitive distortions, Paul Franceschi, 2009

**อ้างอิง**
หมวดหมู่:เหตุผลวิบัติอรูปนัย
หมวดหมู่:การให้เหตุผล
ทำลายกำแพงนี้!

ไฟล์:President Ronald Reagan making his Berlin Wall speech.jpg|thumb|250px|เรแกนปราศรัยหน้าประตูบรันเดินบวร์ค
"ทำลายกำแพงนี้!" ("Tear down this wall!") เป็นการท้าทายของโรนัลด์ เรแกน ประธานาธิบดีสหรัฐอเมริกา ต่อมีฮาอิล กอร์บาชอฟ ผู้นำโซเวียต ให้ทำลายกำแพงเบอร์ลิน ในสุนทรพจน์ที่ประตูบรันเดินบวร์คใกล้กำแพงเบอร์ลินเมื่อวันที่ 12 มิถุนายน 2530 อันเป็นวันครบรอบ 750 ปีการก่อตั้งเบอร์ลิน เรแกนท้าทายกอร์บาชอฟ ซึ่งขณะนั้นเป็นเลขาธิการพรรคคอมมิวนิสต์สหภาพโซเวียต ให้ทำลายกำแพงนี้เพื่อเป็นสัญลักษณ์ความปรารถนาของกอร์บาชอฟที่จะเพิ่มเสรีภาพในกลุ่มตะวันออกผ่านนโยบายกลัสนอสต์และเปเรสตรอยคา
หมวดหมู่:กำแพงเบอร์ลิน
หมวดหมู่:สุนทรพจน์สงครามเย็น
หมวดหมู่:พ.ศ. 2530
หมวดหมู่:โรนัลด์ เรแกน
หมวดหมู่:การรวมประเทศเยอรมนี
จิวเวอร์รี่ เทรด เซ็นเตอร์

จิวเวอร์รี่ เทรด เซ็นเตอร์ (Jewelry Trade Center) คือตึกระฟ้าสูง 59 ชั้น ตั้งอยู่ในเขตอัญมณีของถนนสีลม กรุงเทพมหานคร ออกแบบโดย HOK สร้างเสร็จสมบูรณ์ใน พ.ศ. 2539 ในปัจจุบัน (พ.ศ. 2562) เป็นตึกที่สูงที่สุดอันดับ 18 ของประเทศไทย เคยเป็นอาคารที่สูงที่สุดในไทยในปี พ.ศ. 2539 - 2540 ก่อนถูกทำลายสถิติโดยอาคารใบหยก 2
จิวเวอร์รี่ เทรด เซ็นเตอร์ คือศูนย์กลางการขาย การให้ข้อมูล และการจัดจำหน่ายอัญมณีที่ใหญ่ที่สุดในกรุงเทพมหานคร และหนึ่งในศูนย์กลางที่ใหญ่ที่สุดในเอเชีย อาคารประกอบด้วยห้องทดลองอัญมณีที่ครบครัน ดำเนินการโดยสถาบันอัญมณีศาสตร์แห่งเอเชีย (Asian Institute of Gemological Sciences : AIGS) ห้องแสดงอัญมณีสีลมตั้งอยู่บริเวณลานชั้นล่างของอาคาร ซึ่งเป็นพื้นที่จัดจำหน่ายงานศิลปะ ของโบราณ และอัญมณี ภายในอาคารยังมีธนาคาร ร้านอาหาร ชมรมสุขภาพ ร้านทำผม ไปรษณีย์ ศูนย์บริการศุลกากร และคอนโดมิเนียมพักอาศัย
อาคารถูกสร้างบนพื้นที่ 9.5 ไร่ หรือประมาณ 4.5 เอเคอร์ (18,000 ตารางเมตร) หุ้นส่วนในโครงการนี้คือ เฮนรี่ โฮ (Bijoux Holdings), สัมฤทธิ์ จิราธิวัฒน์ (อดีต CEO ของกลุ่มเซ็นทรัล ต่อมาคือ วันชัย จิราธิวัฒน์), วิชัย มาลีนนท์ (อดีตผู้บริหารบางกอกเอ็นเตอร์เทนเมนต์ของไทยทีวีสีช่อง 3) และชาตรี โสภณพนิช (อดีต CEO ของธนาคารกรุงเทพ)

**ดูเพิ่ม**
 ตึกระฟ้า- รายชื่ออาคารที่สูงที่สุดในประเทศไทย

**อ้างอิง**
หมวดหมู่:ก่อตั้งในกรุงเทพมหานครในปี พ.ศ. 2539
หมวดหมู่:ตึกระฟ้าในเขตบางรัก
การเมืองลาว

การเมืองในประเทศลาวอยู่ในกรอบของสาธารณรัฐสังคมนิยมพรรคการเมืองเดียว พรรคการเมืองตามกฎหมายเพียงพรรคเดียว คือ พรรคปฏิวัติประชาชนลาว ประมุขแห่งรัฐคือประธานประเทศ ทองลุน สีสุลิด ซึ่งเป็นเลขาธิการใหญ่พรรคดังกล่าวด้วย หัวหน้ารัฐบาลคือนายกรัฐมนตรี สอนไซ สีพันดอน แนวนโยบายแห่งรัฐกำหนดโดยคณะกรรมการกรมการเมืองหรือโปลิตบูโรของพรรคปฏิวัติจำนวน 13 คนซึ่งมีอำนาจเต็มในการบริหาร และคณะกรรมการกลางศูนย์กลางพรรคที่มีสมาชิก 71 คน การตัดสินใจที่สำคัญของรัฐอาศัยการลงมติของสภารัฐมนตรี
รัฐธรรมนูญฉบับแรกของลาวที่เขียนเป็นภาษาฝรั่งเศส ประกาศใช้เมื่อ 11 พฤษภาคม พ.ศ. 2490 โดยลาวเป็นรัฐอิสระภายในสหภาพฝรั่งเศส มีการแก้ไขรัฐธรรมนูญเมื่อ 11 พฤษภาคม พ.ศ. 2500 โดยตัดส่วนที่อ้างถึงสหภาพฝรั่งเศสออกไป ลักษณะทางการศึกษา สุขภาพ และเทคนิคอื่น ๆ ยังคงเป็นไปตามแบบเดิมสมัยอาณานิคม รัฐธรรมนูญฉบับดังกล่าวถูกยกเลิกเมื่อ 3 ธันวาคม พ.ศ. 2518 หลังจากประกาศจัดตั้งสาธารณรัฐประชาธิปไตยประชาชนลาว รัฐธรรมนูญฉบับใหม่เขียนขึ้นเมื่อ พ.ศ. 2534 ในปีต่อมามีการเลือกตั้งสมัชชาแห่งชาติจำนวน 85 ที่นั่ง โดยมีวาระ 5 ปี สมัชชานี้มีหน้าที่ออกกฎหมาย การเลือกตั้งครั้งล่าสุดเกิดขึ้นเมื่อเดือนเมษายน พ.ศ. 2549 โดยมีจำนวนสมาชิกเพิ่มขึ้นเป็น 99 คนใน พ.ศ. 2540 และ 115 คนใน พ.ศ. 2549
การวางระเบิดต่อต้านรัฐบาลยังคงเกิดขึ้น รวมทั้งมีการยิงประปรายทั่วประเทศด้วย มีหลายกลุ่มออกมาอ้างความรับผิดชอบ เช่น คณะกรรมการเพื่อเอกราชและประชาธิปไตยในลาวและขบวนการพลเมืองลาวเพื่อประชาธิปไตย 
ประธานประเทศได้รับเลือกจากสมัชชาแห่งชาติ มีวาระ 5 ปี นายกรัฐมนตรีและสภารัฐมนตรีได้รับการแต่งตั้งจากประธานประเทศ โดยสมัชชาแห่งชาติให้การรับรอง มีวาระ 5 ปี มีรองนายกรัฐมนตรี 4 คน และสภารัฐมนตรีมี 28 คน
หมวดหมู่:ประเทศลาว
หมวดหมู่:การเมืองเอเชียตะวันออกเฉียงใต้
อหิราชสูตร

อหิราชสูตร เป็นพระสูตรในจตุกกนิบาต อังคุตตรนิกาย พระสุตตันตปิฎก ของพระไตรปิฎก ตัวพระสูตรนี้มักไม่เป็นที่รู้จักกันในวงกว้าง แต่คาถาที่ต่อท้ายพระสูตรได้รับการยกแยกมาเป็นพระปริตรต่างหาก เรียกว่าขันธปริตร อันเป็นพระปริตรที่สมเด็จพระสัมมาสัมพุทธเจ้าทรงสอนแก่ภิกษุทั้งหลาย โดยมุ่งหมายเพื่อแผ่เมตตาให้กับบรรดาอสรพิษตระกูลต่าง ๆ เพื่อมิให้อสรพิษเหล่านั้นกระทำอันตรายได้ ทั้งนี้ อหิราชสูตรเป็นส่วนหนึ่งของภาณวาร หรือบทสวดมนต์หลวง

**มูลเหตุและสถานที่ == 
สมเด็จพระสัมมาสัมพุทธเจ้าทรงแสดงอหิราชสูตร ขณะที่ทรงประทับอยู่ ณ พระวิหารเชตวัน ซึ่งเป็นพระอารามที่ท่านอนาถบิณฑิกเศรษฐีสร้างถวาย ตั้งอยู่ใกล้กับพระนครสาวัตถี วันหนึ่ง ภิกษุรูปหนึ่งในกรุงสาวัตถีถูกงูกัดจนมรณภาพ พระองค์ตรัสสว่า "ดูกรภิกษุทั้งหลายภิกษุนั้นชะรอยจะไม่ได้แผ่เมตตาจิตไปยังสกุลพญางูทั้ง 4 เป็นแน่ ก็ถ้าเธอพึงแผ่เมตตาจิตไปยังสกุลพญางูทั้ง 4 ไซร้ เธอก็ไม่พึงถูกงูกัดทำกาละ" จากนั้นจึงทรงแสดงสาระสำคัญของพระสูตร

**เนื้อหา == 
สาระสำคัญของพระสูตรนั้น คือการที่พระผู้มีพระภาคเจ้าได้ทรงตรัสว่า ภิกษุทั้งหลาย ภิกษุนั้นมิได้แผ่จิตมีเมตตาไปยังตระกูลแห่งพญางูทั้ง 4 เป็นแน่ ก็ถ้าภิกษุนั้นพึงแผ่จิตมีเมตตาไปยังพญางูทั้ง 4 เธอก็ไม่พึงถูกงูกัดทำกาลกิริยา ตระกูลพญางูทั้ง 4 ก็คือ ตระกูลพญางูชื่อว่า วิรูปักขะ ตระกูลแห่งพญางูชื่อว่า เอราปถะ ตระกูลพญางูชื่อว่า ฉัพยาปุตตะ ตระกูลพญางูชื่อว่า กัณหาโคตมกะ ภิกษุนั้นมิได้แผ่จิตมีเมตตาไปยังพญางูทั้ง 4 นี้แน่ ก็ถ้าเธอแผ่จิตมีเมตตาไปยังพญางูทั้ง 4 เหล่านี้ เธอก็จะไม่พึงถูกงูกัดทำกาลกิริยา ภิกษุทั้งหลาย เราอนุญาตให้แผ่จิตอันมีเมตตาไปยังพญางูทั้ง 4 เหล่านี้ เพื่อคุ้มครองตน เพื่อรักษาตน เพื่อป้องกันตน และต่อจากนี้ในพระสูตรได้มีแสดงนิคมคาถาคือคาถาลงท้ายซึ่งใช้เป็นบทสวดตั้งต้นว่า วิรูปกฺเขหิ เม เมตฺตํ เป็นต้น ซึ่งนิคมคาถานี้ก็คือขันธปริตรนั่นเอง
ทั้งนี้ใน มโนรถปูรณี อรรถกถาอังคุตตรนิกาย ได้ทำการอธิบายเนื้อความและคำศัพท์ในพุทธพจน์ในพระสูตรนี้เพิ่มเติม เช่น การอธิบายว่า สมเด็จพระสัมมาสัมพุทธเจ้าทรงอนุญาตให้พระภิกษุสวดสาธยายพระปริตรนี้เพื่อเป็นการป้องกันตน หรืออธิบายคำว่าเมตตา อันเป็นข้อธรรมสำคัญที่จะทำให้รอดพ้นจากภยันตรายทั้งหลาย รวมถึงอันตรายจากอสรพิษ ดังนี้ว่า "สพฺเพ สตฺตา ความว่า ก่อนแต่นี้ ภิกษุกล่าวเมตตาเจาะจงด้วยฐานะประมาณเท่านี้แล้ว บัดนี้ จึงเริ่มคำนี้ เพื่อกล่าวเมตตาไม่เจาะจง" รวมถึงการกล่าวถึงบทที่เอ่ยถึงพุทธคุณในตอนท้ายว่า "ในบทว่า อปฺปมาโณ พุทฺโธ นี้พึงทราบพุทธคุณว่า พุทฺโธ แท้จริง พุทธคุณเหล่านั้น ชื่อว่าสุดที่จะประมาณได้" ดังนี้ เป็นต้น

**อ้างอิง**

**บรรณานุกรม**
พระไตรปิฎกฉบับมหามกุฏราชวิทยาลัย พระสุตตันตปิฎก อังคุตรนิกาย จตุกนิบาต เล่ม 2
*มโนรถปูรณี อรรถกถาอังคุตรนิกาย. ใน พระไตรปิฎกฉบับมหามกุฏราชวิทยาลัย พระสุตตันตปิฎก อังคุตรนิกาย จตุกนิบาต เล่ม 2.
*สมเด็จพระญาณสังวร สมเด็จพระสังฆราช. 2540. อหิราชสูตรบรรยาย ใน นิตยสารธรรมจักษุ ปีที่ 82 ฉบับที่ 2 พฤศจิกายน 2540.
*พระคันธสาราภิวงศ์ (แปล). 2550. บทสวดมนต์พระปริตรธรรม 32. กรุงเทพฯ ไทยรายวันการพิมพ์
หมวดหมู่:พระสุตตันตปิฎก
โป่อภัยคามินี

อะพะยะคามณี (အဘယဂါမဏိ) โป่อภัยคามินี เจ้าเมืองเชียงใหม่หลังยึดเมืองเชียงใหม่ได้ ก็ได้ขึ้นปกครองเมืองเชียงใหม่
ในปีพ.ศ. 2306 กองทัพพม่ายกมา 9 ทัพมีโป่อภัยคามินีเป็นแม่ทัพยกมาตีเมืองเชียงใหม่ ลำพูน พม่ากวาดต้อนเครือญาติวงศ์เจ้าองค์นก และชาวเมืองเชียงใหม่ส่งไปเมืองอังวะเป็นอันมาก และโป่อภัยคามินีก็ยกเข้าตั้งรักษาเมืองเชียงใหม่ไว้
โป่อภัยคามินีครองเมืองเชียงใหม่ตั้งแต่ พ.ศ. 2306 - พ.ศ. 2311 รวมระยะเวลาได้ 5 ปี จึงถึงแก่กรรม พม่าจึงได้ส่ง โป่มะยุง่วน มาปกครองเมืองเชียงใหม่

**อ้างอิง**
หมวดหมู่:พระมหากษัตริย์ล้านนา
โป่มะยุง่วน

โปมะยุง่วน (ဗိုလ်မြို့ဝန်) มังมะยุง่วน (မင်းမြို့ဝန်) หรือสะโตมังถาง (သတိုးမင်းထင်) เป็นชาวพม่าที่ได้รับแต่งตั้งจากพระเจ้ามังระแห่งกรุงอังวะให้ไปครองเมืองเชียงใหม่ ก่อนที่กรุงศรีอยุธยาจะเสียแก่พม่าครั้งที่สองไม่นานนัก ในเอกสารล้านนาเรียกโป่หัวขาว
เมื่อสมเด็จพระเจ้าตากสินมหาราช ทรงยกกองทัพไปปราบชุมนุมเจ้าพระฝางที่เมืองสวางคบุรี พวกเจ้าพระฝางหนีไปพึ่งพม่าที่เมืองเชียงใหม่ โปมะยุง่วนเห็นเป็นโอกาส จึงยกกองทัพลงมาตีเมืองสวรรคโลก เมื่อปี พ.ศ. 2313 ฝ่ายไทยรักษาเมืองไว้ได้ และตีกระหนาบกองทัพพม่าแตกพ่ายกลับไป
สมเด็จพระเจ้าตากสิน เมื่อทรงทราบข่าวศึกก็ยกทัพขึ้นไปช่วย แต่เมื่อเสด็จไปถึงกลางทางทรงทราบว่า พวกเจ้าเมืองภาคเหนือช่วยกันตีพม่าแตกกลับไปแล้ว จึงทรงตัดสินพระทัยยกทัพไปตีเมืองเชียงใหม่เสียเลย เมื่อตอนต้นปี พ.ศ. 2314 พวกเมืองเหนือในอาณาจักรล้านนาได้มาสวามิภักดิ์ต่อฝ่ายไทย โปมะยุง่วนตั้งรับอยู่ในเมืองเชียงใหม่ กองทัพไทยมีกำลัง และเสบียงไม่เพียงพอต้องถอยทัพกลับพระนครหลังจากล้อมเชียงใหม่อยู่เก้าวัน โปมะยุง่วนถือโอกาสส่งกองทัพเข้าตามตีแต่ถูกทัพไทยตีกอบหนีไป
สมเด็จพระเจ้าตากสิน ได้ทรงยกทัพไปตีเชียงใหม่อีกครั้งในปี พ.ศ. 2317 กองทัพไทยตีค่ายพม่าด้านใต้ ด้านตะวันตกและด้านตะวันออกได้ โปมะยุง่วนและโปสุพลาต้องทิ้งเมืองเชียงใหม่ออกไปทางประตูช้างเผือกทางด้านเหนือ กรุงธนบุรีจึงได้เมืองเชียงใหม่ เมืองลำพูน เมืองลำปาง เมืองแพร่และเมืองน่าน เข้ามาอยู่ในพระราชอาณาเขตไทยตั้งแต่ปี พ.ศ. 2317 เป็นต้นมา
ในปี พ.ศ. 2318 อะแซหวุ่นกี้มีคำสั่งให้โปมะยุง่วน และโปสุพลาที่คอยหนีไปตั้งอยู่ที่เมืองเชียงแสน ให้ยกทัพมาตีเมืองเชียงใหม่ให้ได้ในฤดูฝน เพื่อเตรียมเรือรบ เรือลำเลียง รวมทั้งเสบียงอาหารส่งมายังกองทัพอะแซหวุ่นกี้ที่จะเข้ามาตีเมืองไทยในต้นฤดูแล้ง แต่ต้องถอยกลับไปเชียงแสน เมื่อทราบว่ากองทัพไทยยกขึ้นไปป้องกันเมืองเชียงใหม่
ในปี พ.ศ. 2318 พระเจ้าจิงกูจา ราชโอรสพระเจ้ามังระขึ้นครองราชย์ต้องการได้แว่นแคว้นล้านนาไทย 57 หัวเมืองไว้ในอำนาจ จึงแต่งกองทัพมาสมทบ กับกองทัพของโปมะยุง่วนที่เมืองเชียงแสน เข้าตีเมืองเชียงใหม่ในปี พ.ศ. 2319 เจ้าเมืองเชียงใหม่ต้องทิ้งเมืองอพยพผู้คนมายังเมืองสวรรคโลก เจ้าพระยาสุรสีห์คุมกองทัพเมืองเหนือ ไปสมทบกับพระยากาวิละ เจ้าเมืองลำปาง ยกไปตีเมืองเชียงใหม่คืนจากพม่า โปมะยุง่วนต้องถอยทัพกลับไปเมืองเชียงแสนอีก
ในปี พ.ศ. 2347 สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พร้อมด้วยพระยายมราช นายทัพนายกองไทยและลาว (ทั้งฝ่ายล้านนาและล้านช้าง) ได้ยกทัพขึ้นไปตีเมืองเชียงแสน ต่อมากองทัพของสมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ถอยกลับไป กองทัพที่เหลือตีเมืองเชียงแสนแตก โปมะยุง่วนผู้เป็นแม่ทัพถูกปืนตายในที่รบ
โป่มะยุง่วนครองเมืองเชียงใหม่ตั้งแต่ พ.ศ. 2311 - พ.ศ. 2317 รวมระยะเวลาได้ 5 ปี แต่นั้นมาพม่าก็สิ้นอำนาจในล้านนาโดยสิ้นเชิง

**อ้างอิง**
หมวดหมู่:พระมหากษัตริย์ล้านนา
โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์

โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์ (Centara Grand and Bangkok Convention Centre at CentralWorld) คือตึกระฟ้าสูง 56 ชั้น ตั้งอยู่ในเขตปทุมวัน กรุงเทพมหานคร อาคารเป็นที่ตั้งของโรงแรมซึ่งเป็นส่วนหนึ่งของศูนย์การค้าเซ็นทรัลเวิลด์ บริหารงานโดย บริษัท โรงแรมเซ็นทรัลพลาซา จำกัด (มหาชน) ในกลุ่มเซ็นทรัล
โรงแรมแห่งนี้เป็นส่วนต่อขยายของอาคารเวิลด์เทรดเซ็นเตอร์เดิม และมีการต่อเติมพื้นที่สาธารณะของโรงแรม ได้แก่ ลานจอดรถ และศูนย์ประชุมบางกอก คอนเวนชัน เซ็นเตอร์ แอท เซ็นทรัลเวิลด์ ซึ่งอยู่บนชั้นที่ 22 และ 23 ของโรงแรม ศูนย์ประชุมเปิดในเดือนกรกฎาคม พ.ศ. 2550 โดยเริ่มใช้งานครั้งแรกในงานเลี้ยงรับรางวัลและกิจกรรมอื่น ๆ ในงานเทศกาลภาพยนตร์นานาชาติกรุงเทพ ครั้งที่ 7 พ.ศ. 2552
อาคารโรงแรมสูงขึ้นเหนือแท่นในฐานะแลนด์มาร์คหนึ่งของเส้นขอบฟ้ากรุงเทพมหานคร อาคารทรงกระบอกซึ่งสร้างด้วยเหล็กและกระจกด้วยมีความสูงโดยตรงจากถนนประมาณ 189 เมตร มีการแสดงออกทางสถาปัตยกรรมด้วยการจัดการแถบแนวนอนวางทับอยู่บนโครงแนวตั้ง และมีโครงเหล็กโค้งคล้ายดอกบัวประกอบเป็นชั้นนอกสุดของอาคาร ปัจจุบันเป็นอาคารที่สูงอันดับที่ 15 ของประเทศไทย

**ดูเพิ่ม**
 ตึกระฟ้า- รายชื่ออาคารที่สูงที่สุดในประเทศไทย

**อ้างอิง**

**แหล่งข้อมูลอื่น**
การจัดงานแต่งงานในโรงแรมเซ็นทารา แกรนด์ และบางกอก คอนเวนชั่น เซ็นเตอร์ แอท เซ็นทรัลเวิลด์
บางกอก คอนเวนชัน เซ็นเตอร์
เซ็นทารา แกรนด์
หมวดหมู่:ก่อตั้งในกรุงเทพมหานครในปี พ.ศ. 2551
เซ็นทารา แกรนด์
หมวดหมู่:ตึกระฟ้าในเขตปทุมวัน
โรงแรมเพนนินซูล่า

โรงแรมเพนนินซูลา กรุงเทพฯ (The Peninsula Bangkok) คือโรงแรมหรูแห่งหนึ่งของกรุงเทพฯ ตั้งอยู่ที่ถนนเจริญนคร ริมฝั่งแม่น้ำเจ้าพระยา โรงแรมเป็นส่วนหนึ่งของกลุ่มโรงแรมเพนนินซูลาซึ่งตั้งอยู่ในฮ่องกง เจ้าของคือ บริษัท โรงแรมฮ่องกงและเซี่ยงไฮ้ จำกัด โรงแรมเพนนินซูลา กรุงเทพฯ ได้รับรางวัลมาอย่างมากมายสำหรับความหรูหรา รวมถึงโรงแรมอันดับหนึ่งของโลกและอันดับหนึ่งของเอเชียและโรงแรมที่ดีที่สุดในกรุงเทพฯ เนื่องจากโครงสร้างที่มีรูปร่างเป็นตัวดับเบิลยู ทำให้แขกทุกคนสามารถมองเห็นทิวทัศน์ของแม่น้ำทั้ง 370 ห้องของโรงแรม
อนึ่ง ในอดีตเครือโรงแรมเพนนินซูล่าเคยเข้ามาดำเนินการธุรกิจโรงแรมริมถนนราชดำริ ซึ่งในปัจจุบันเป็นที่ตั้งของโรงแรมอนันตรา สยาม กรุงเทพฯ

**ลักษณะเด่นของโรงแรม**
หนึ่งในลักษณะเด่นของโรงแรมคือ สถานที่ตั้งของโรงแรมที่สะดวกในการเดินทาง สู่ย่านธุรกิจ ศูนย์การค้า และสถานท่องเที่ยวอีกหลายแห่งใจกลางเมืองกรุงเทพฯ โรงแรมฯมีบริการเฮลิคอปเตอร์, บริการรถลีมูซีนด้วยรถยนต์โรสรอยล์และรถยนต์บีเอ็มดับเบิลยูซีรีส์ 7 จัดการขนส่งผู้โดยสารจากสนามบินหลัก 2 แห่งของกรุงเทพฯ (สนามบินสุวรรณภูมิและสนามบินดอนเมือง)  นอกจากนี้โรงแรมฯยังมีบริการรถตุ๊กตุ๊กและเรือข้ามฟากไว้บริการแขกอีกด้วย โรงแรมยังมีห้องอาหาร 5 ร้าน ได้แก่ เหม่ยเจียง ซึ่งบริการอาหารจีนกวางตุ้ง ทิพย์ธาราซึ่งบริการอาหารไทย ร้านริเวอร์คาเฟ่ แอนด์ เทอเรสซ์ในเมนูอาหารนานาชาติ และห้องอาหารเดอะ ล็อบบี้

**ศูนย์ฟิตเนส**
สปาของโรงแรมเสนอการดูแลร่างกายอย่างเต็มที่ การนวด และการบำรุงผิวหน้า ในเดือนกุมภาพันธ์ พ.ศ. 2553 สปาได้รับการโหวตให้เป็นหนึ่งในสิบสปาแห่งเอเชีย และใน พ.ศ. 2558 สปาได้รับเลือกเป็นอันดับ 1 โดยนิตยสารแทรฟเวิล แอนด์ ไลเซอร์ (Travel and Leisure Magazine) บนพื้นล่างของโรงแรมมีสระว่ายน้ำสามระดับขนาด 88 เมตร ริมฝั่งของแม่น้ำเจ้าพระยา สิ่งอำนวยความสะดวกรวมถึงห้องอบไอน้ำ ซาวน่า สระน้ำวน และสระแช่ตัว และห้องฟิตเนส

**ดูเพิ่ม**
 ตึกระฟ้า- โรงแรมในประเทศไทย- รายชื่ออาคารที่สูงที่สุดในประเทศไทย

**อ้างอิง**

**แหล่งข้อมูลอื่น**
 The Peninsula Bangkok (โรงแรมเพนนินซูล่า กรุงเทพฯ)- การจัดงานแต่งงานที่โรงแรมเพนนินซูล่า- Wedding Journey เปิดประตูจุดเริ่มต้นของการเดินทางแห่งความรัก
เพนนินซูล่า
หมวดหมู่:ก่อตั้งในกรุงเทพมหานครในปี พ.ศ. 2541
เพนนินซูล่า
หมวดหมู่:ตึกระฟ้าในเขตคลองสาน
หมวดหมู่:สิ่งก่อสร้างริมแม่น้ำเจ้าพระยา
บาทฮ็อมบวร์คฟอร์แดร์เฮอเออ

เมืองบาทฮ็อมบวร์ค
บาทฮ็อมบวร์คฟอร์แดร์เฮอเออ (Bad Homburg vor der Höhe) เป็นเมืองในรัฐเฮ็สเซิน ประเทศเยอรมนี บาทฮ็อมบวร์คเป็นเมืองสปาและศูนย์การประชุม มีประชากรจำนวน 52,000 คน เมืองนี้มีคำขวัญประจำเมืองคือ "อากาศและวิถีชีวิตของแชมเปญ"
เมืองบาทฮ็อมบวร์คนี้ตั้งอยู่ที่จุดรวมของแม่น้ำไรน์และแม่น้ำไมน์ อยู่ใกล้ ๆ กับเมืองแฟรงก์เฟิร์ต "บาท" (Bad) ได้มีขึ้นในปี ค.ศ. 1912 ปัจจุบันเมืองนี้มีชื่อเสียงจากการเป็นเมืองสปาและกาสิโน โดยได้รับฉายาว่าเป็น "มารดาแห่งมอนเตการ์โล" โดยค่าครองชีพในเมืองนี้สูงมาก เมืองนี้เป็นที่อยู่อาศัยของกลุ่มคนชั้นสูงที่อาจจะไปทำงานในเมืองแฟรงก์เฟิร์ตแบบไปเช้าเย็นกลับก็ได้ เมืองนี้ยังเป็นที่ตั้งของบริษัทมากมาย โดยผู้อยู่อาศัยมีจำนวนไม่เท่าแรงงานจึงมีการเดินทางมาทำงานจากเมืองอื่น

**การเสด็จประพาสยุโรปครั้งที่ 2**
ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เมื่อปี 2450 พระองค์ได้เสด็จพระราชดำเนินมายังเมืองแห่งนี้เพื่อประทับรักษาพระพลานามัยแบบธาราบำบัดตามคำแนะนำของแพทย์หลวงชาวเยอรมัน

**อ้างอิง**
หมวดหมู่:เมืองในประเทศเยอรมนี
วุ้นมะพร้าว

วุ้นมะพร้าว หรือ วุ้นสวรรค์ (nata de coco) เป็นขนมชนิดหนึ่งที่มีลักษณะหนึบ ๆ สีใส และลักษณะคล้ายเยลลี่ ผลิตจากการหมักน้ำมะพร้าวผ่านประมวลการทำให้แข็งตัวจนกลายเป็นเซลลูโลสโดยใช้ Acetobacter xylinum เชื่อกันว่าวุ้นมะพร้าวมีต้นกำเนิดมาจากประเทศฟิลิปปินส์ ซึ่งที่นั่น วุ้นมะพร้าวเป็นขนมหวานที่ได้รับความนิยมอย่างมาก โดยสามารถกินกับของดอง เครื่องดื่มชนิดต่าง ๆ ไอศกรีม พุดดิง และผลไม้รวมได้ 
แผ่นวุ้นที่เกิดจากการหมักโดยจุลินทรีย์ A. xylinum  เป็นพอลิเมอร์ของน้ำตาลกลูโคสต่อกันด้วยพันธะบีตา-1,4 ไกลโคซิดิก (b-1,4 glycosidic bond) หรืออาจเรียกว่าเป็นเนื้อเยื่อประเภทเซลลูโลส จากโครงสร้างทางเคมีของวุ้นน้ำมะพร้าวทำให้น้ำย่อยหรือเอนไซม์ในระบบทางเดินอาหารของมนุษย์ไม่สามารถย่อยได้  จึงถูกจัดเป็นสารอาหารประเภทเส้นใยอาหาร (dietary fiber) และจากคุณสมบัตินี้จึงทำให้สามารถใช้วุ้นน้ำมะพร้าวเป็นส่วนของอาหารในการลดน้ำหนักได้ และมีประโยชน์ในแง่การส่งเสริมสุขภาพช่วยระบบขับถ่าย วุ้นน้ำมะพร้าวสามารถนำมาแปรรูปเป็นอาหารคาวหวานได้หลายชนิด เช่น วุ้นลอยแก้วรวมมิตร นำมาแทนปลาหมึกหรือแมงกะพรุนในอาหารประเภทต่าง ๆ นอกจากนี้ยังนิยมนำมาผสมในเยลลี่ นมเปรี้ยว และไอศกรีม

**อ้างอิง**
 "Healthier Bubble Tea" Five by Fifty - Asian Consumer Intelligence 17 March 2009
หมวดหมู่:ของหวาน
หมวดหมู่:อาหารหมักดอง
หมวดหมู่:อาหารจากมะพร้าว
สถานีย่อย:ประเทศญี่ปุ่น/บทความคัดสรร

left
เซนต์เซย์ย่า (เซนโตะเซยะ) เป็นชื่อของหนังสือการ์ตูน ซึ่งแต่งขึ้นโดย มาซามิ คุรุมาดะ ซึ่งใช้กลุ่มดาวม้าบินมาเป็นตัวเอกของเรื่อง เนื่องจากม้าบินกำลังอยู่ในท่าทะยานขึ้นสู่ท้องฟ้า ตรงกับภาพลักษณ์ของตัวเอกที่เขาได้คิดไว้นั่นเอง โดยมีเรื่องราวเกี่ยวกับเด็กหนุ่ม 5 คนที่เรียกว่า เซนต์ (saint) ต่อสู้โดยใช้ร่างกายของตนเองเป็นอาวุธเพื่อปกป้องคิโดะ ซาโอริ ผู้เป็นอวตารของเทพีอะธีนา และต่อสู้กับทัพศัตรูแห่งความชั่วร้าย ในโลกร่วมสมัยที่มีบรรยากาศของเทพปกรณัมกรีก 
ในประเทศญี่ปุ่น เซนต์เซย์ย่าลงตีพิมพ์เป็นครั้งแรกในนิตยสารโชเน็นจัมป์รายสัปดาห์ ของสำนักพิมพ์ชูเอฉะ และออกเป็นหนังสือรวมเล่มจำนวน 28 เล่มจบ ส่วนในประเทศไทย สำนักพิมพ์วิบูลย์กิจได้รับสิทธิ์ในการตีพิมพ์ฉบับรวมเล่ม นอกจากภาคหลักแล้ว เซนต์เซย์ย่ายังได้รับการแต่งภาคเสริมขึ้นอีกหลายภาคด้วยกัน ได้แก่ ภาค Episode G , Next Dimension และ The Lost Canvas  อ่านต่อ...
----
บทความคัดสรรก่อนหน้านี้: ไม่มี
ที่เก็บถาวร
ทฤฒมน รวัลกรภคณัช

ดรัล​ ธวัลกรภคณัช (เกิด 3 สิงหาคม พ.ศ. 2535) ชื่อเล่น ลูกเกด เป็นนักแสดงหญิงชาวไทย 

**ประวัติ**
จบการศึกษาระดับมัธยมศึกษา โรงเรียนสวนกุหลาบวิทยาลัย นนทบุรี สำเร็จการศึกษาระดับประกาศนียบัตรวิชาชีพ วิทยาลัยเทคโนโลยีสยามบริหารธุรกิจนนทบุรี สำเร็จการศึกษา​ระดับปริญญาตรี มหาวิทยาลัยนอร์ทกรุงเทพ คณะนิเทศศาสตร์ สาขาวิชาวิทยุ-โทรทัศน์ และสื่อดิจิตอล​ สำเร็จการศึกษาระดับปริญญาโท หลักสูตรบริหารธุรกิจมหาบัณฑิต มหาวิทยาลัยศรีปทุม
ก้าวแรกในวงการบันเทิงแสดงภาพยนตร์เรื่อง โยมผีพ่อ​ ต่อมาได้รับรางวัลชนะเลิศโครงการประกวดชิงดาว กับ เครื่องดื่มฟูจิชะ และได้เซ็นต์สัญญากับโพลีพลัส พร้อมเป็นนักแสดงอย่างเต็มตัวโดยมีผลงานละครเรื่องแรกคือ รักออกอากาศ ที่ออกอากาศทางสถานีวิทยุโทรทัศน์ไทยทีวีสีช่อง 3 รับบท เอมี่ แสดงคู่กับ แมทธิว ฉันทวานิช โดยมี อรรคพันธ์ นะมาตร์ และ เข็มอัปสร สิริสุขะ รับบทเป็น พระเอก - นางเอก จากละครเรื่องนี้ทำให้ ลูกเกด เป็นที่รู้จักมากขึ้น​จากบทบาท​นางร้ายเต็มตัว​เรื่องแรก ต่อมาได้มีผลงานการแสดงอย่างต่อเนื่อง​ 
ปัจจุบัน สมรสกับ บอล - อัศนัย เทียนทอง นักแสดงรุ่นพี่

**ผลงาน**

**ภาพยนตร์**

**ละครโทรทัศน์**

**ละครซีรีส์**

**ละครซิทคอม**

**ผลงานอื่น**
 พรีเซ็นเตอร์ ผลิตภัณฑ์เครื่องสำอาง Curmin- มิวสิควีดีโอ เพลง อยู่อย่างพอเพียง
*นิตยสาร​ MIX​ Magazine​ Thailand​
*นิตยสาร​ HUG​ Magazine​

**รางวัล**
 รางวัลนักเรียน​รางวัล​พระราชทาน​ปี​ 2552​
*รางวัลชนะเลิศ การประกวด โครงการชิงดาว โดย เครื่องดื่มฟูจิชะ ของ โพลีพลัส (โครงการค้นหานักแสดงหน้าใหม่ จากละคร ระบำดวงดาว​)​
*รางวัล​บุคคล​ต้นแบบ​ลูก​ตัวอย่าง​ดีเด่น​ ประจำปี​ 2559
*รางวัล​ระฆังทอง​ ประจำปี​ 2559

**แหล่งข้อมูล**
 lukkaderaisin

**อ้างอิง**
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:บุคคลจากคณะนิเทศศาสตร์ มหาวิทยาลัยนอร์ทกรุงเทพ
อินฟันตาเอเลนา ดัชเชสแห่งลูโก

อินฟันตาเอเลนา ดัชเชสแห่งลูโก (Infanta Elena, Duquesa de Lugo; ประสูติ: 20 ธันวาคม พ.ศ. 2506) หรือพระนามเต็มว่า เอเลนา มาริอา อิซาเบล โดมินิกา เด ซิโลส เด บอร์บอน อี เกรเซีย (Elena María Isabel Dominica de Silos de Borbón y Grecia) เป็นพระราชธิดาในสมเด็จพระราชาธิบดีฆวน การ์โลสที่ 1 แห่งสเปน กับสมเด็จพระราชินีโซเฟียแห่งสเปน ทั้งเป็นพระเชษฐภคินีในอินฟันตากริสตินา เฟเดริกา และสมเด็จพระราชาธิบดีเฟลิเปที่ 6
อินฟันตาเอเลนา เสกสมรสและหย่ากับไฆเม เด มาริชาลาร์ มีพระบุตรด้วยกันสองคน ทั้งนี้พระองค์อยู่ในลำดับที่ 3 ของการสืบราชบัลลังก์ของสเปน และทรงประกอบพระกรณียกิจในต่างประเทศในฐานะตัวแทนของพระราชวงศ์

**พระประวัติ**
อินฟันตาเอเลนา ดัชเชสแห่งลูโก มีพระนามเต็มว่า เอเลนา มาริอา อิซาเบล โดมินิกา เด ซิโลส ประสูติเมื่อวันที่ 20 ธันวาคม พ.ศ. 2506 ณ มาดริด ประเทศสเปน พระราชธิดาในสมเด็จพระราชาธิบดีฆวน การ์โลสที่ 1 แห่งสเปน กับสมเด็จพระราชินีโซเฟียแห่งสเปน มีพระขนิษฐาและพระอนุชาคือ อินฟันตากริสตินา เฟเดริกา และสมเด็จพระราชาธิบดีเฟลิเปที่ 6 ตามลำดับ
พระองค์สำเร็จการศึกษาจากโรงเรียนซานตามาริอาเดลกามิโน (Colegio de Santa María del Camino) และสำเร็จการศึกษาจากวิทยาลัยครุศาสตร์เอสกูนิ (Escuela Universitaria de Magisterio ESCUNI) ในมาดริด และมหาวิทยาลัยเอ็กซิเตอร์จากสหราชอาณาจักร
นอกจากภาษาสเปน พระองค์สามารถรับสั่งภาษาอังกฤษและฝรั่งเศส

**เสกสมรสและการหย่า**
อินฟันตาเอเลนาทรงพบรักกับไฆเม เด มาริชาลาร์ บุตรของเคานต์และเคาน์เตสแห่งริปัลดา เมื่อครั้งศึกษาในสาขาวิชาวรรณคดีฝรั่งเศสในปารีส เมื่อ พ.ศ. 2530 ก่อนเสกสมรสกันเมื่อวันที่ 18 มีนาคม พ.ศ. 2538 ณ อาสนวิหารเซบิยา ในการนี้สมเด็จพระราชาธิบดีควน การ์โลสที่ 1 ได้ทรงสถาปนาพระอิสริยยศเป็น "ดัชเชสแห่งลูโก" ทั้งสองมีพระบุตรด้วยกันสองคน คือ
# ดอนเฟลิเป เด มาริชาลาร์ อี บอร์บอน (17 กรกฎาคม พ.ศ. 2541)
# ดอญญาบิกโตเรีย เด มาริชาลาร์ อี บอร์บอน (9 กันยายน พ.ศ. 2543)
วันที่ 13 พฤศจิกายน พ.ศ. 2550 ได้มีประกาศว่าอินฟันตาเอเลนาได้ทรงแยกกันอยู่กับพระสวามี เดือนพฤศจิกายน พ.ศ. 2552 มีข่าวลือแพร่สะพัดว่าทั้งสองจะหย่ากัน วันที่ 29 พฤศจิกายน ปีเดียวกันนั้นได้มีการเผยแพร่เอกสารเรื่องการหย่าร้างของทั้งสอง ลุมาวันที่ 21 มกราคม พ.ศ. 2553 ทั้งสองได้หย่าร้างกันที่สำนักพระราชวัง และมีประกาศอย่างเป็นทางการเมื่อวันที่ 9 กุมภาพันธ์ ปีเดียวกัน โดยไฆเม เด มาริชาลาร์ อดีตพระสวามีจะไม่มียศเป็น "ดยุกแห่งลูโก" และมิได้เป็นสมาชิกพระบรมวงศานุวงศ์แห่งสเปนนับแต่วันที่หย่าเป็นต้นไป

**อ้างอิง**

**แหล่งข้อมูลอื่น**
  พระประวัติส่วนพระองค์- อินฟันตาเอเลนา ดัชเชสแห่งลูโก
หมวดหมู่:ดยุกแห่งลูโก
หมวดหมู่:เจ้าหญิงสเปน
หมวดหมู่:บุคคลจากมาดริด
หมวดหมู่:บุคคลจากมหาวิทยาลัยเอ็กซิเตอร์
แม่แบบ:FIFA Women's World Ranking leaders

ImageSize = width:140 height:300 
PlotArea  = left:40 right:0 bottom:10 top:10
DateFormat = dd/mm/yyyy
Period     = from:16/06/2003 till:24/06/2016
ScaleMajor = unit:year increment:1 start:2004
TimeAxis = orientation:vertical format:yyyy
Colors =
id:Germany   value:rgb(1,   1,    1)
id:USA   value:rgb(0,0.16,0.4)
PlotData= 
bar:Leaders width:25 mark:(line,black) align:left fontsize:S 
from:16/06/2003 till:24/10/2003 shift:(20,-5) text:"สหรัฐอเมริกา" color:USA
from:16/06/2003 till:24/10/2003 shift:(20,-5) text:"สหรัฐอเมริกา" color:USA
from:24/10/2003 till:25/03/2005 shift:(20,-5) text:"เยอรมนี" color:Germany
from:25/03/2005 till:24/06/2005 shift:(20,-5) text:"เยอรมนี" color:Germany
from:20/04/2005 till:30/04/2005 shift:(46,-3) text:"และ" color:USA
from:20/05/2005 till:30/05/2005 shift:(66,-7) text:"สหรัฐอเมริกา" color:USA
from:24/06/2005 till:16/03/2007 shift:(20,-5) text:"เยอรมนี" color:Germany
from:16/03/2007 till:05/10/2007 shift:(20,-5) text:"สหรัฐอเมริกา" color:USA
from:05/10/2007 till:21/03/2008 shift:(20,-5) text:"เยอรมนี" color:Germany
from:21/03/2008 till:19/12/2014 shift:(20,-5) text:"สหรัฐอเมริกา" color:USA
from:19/12/2014 till:10/07/2015 shift:(20,-5) text:"เยอรมนี" color:Germany
from:10/07/2015 till:end shift:(20,-3) text:"สหรัฐอเมริกา" color:USA
กองทัพรัฐเอกราชโครเอเชีย

กองทัพรัฐเอกราชโครเอเชีย (Hrvatske oružane snage - HOS) เป็นกองกำลังทหารของรัฐเอกราชโครเอเชีย ก่อตั้งในเดือนพฤศจิกายน พ.ศ. 2487 มีกองกำลังกึ่งทหารประกอบในกองทัพ 2 หน่วย คือ กองกำลังแห่งชาติโครเอเชีย (Domobrani) และ กองกำลังอุสตาซา
กองทัพรัฐเอกราชได้จัดกองกำลังทหารทั้งหมด 18 กองพล แบ่งเป็น ทหารราบ 13 กองพล ทหารภูเขา กับ หน่วยเคลื่อนที่เร็ว อย่างละ 2 กองพล และ กองกำลังสำรอง 1 กองพล รวมกับ ทหารปืนใหญ่ และ หน่วยสนับสนุน ในระยะต่อมาได้จัดตั้งหน่วยทหารยานเกราะ ซึ่งอาวุธยุทธภัณฑ์ส่วนใหญ่ได้รับการสนับสนุนจากเวร์มัคท์

**ประวัติ**

**กองกำลังกึ่งทหาร**

**กองกำลังแห่งชาติ**

**กองกำลังอุสตาซา**

**ทหารตำรวจแห่งชาติ**

**ยุทธภัณฑ์**

**หนังสืออ่านเพิ่ม**

**บรรณานุกรม**

**เชิงอรรถ และ อ้างอิง**

**เชิงอรรถ**

**อ้างอิง**
 Shaw, L., Trial by Slander: A background to the Independent State of Croatia, Harp Books, Canberra, 1973. ISBN 0-909432-00-7- Thomas, N., Abbott, P. and Chappell, M. Partisan Warfare 1941–45 Osprey, Oxford, 1983. ISBN 0-85045-513-8- Thomas, N., Mikulan, K. and Pavelic, D. Axis Forces in Yugoslavia 1941–45 Osprey, London, 1995. ISBN 1-85532-473-3- Zaloga, S.J., Tanks of Hitler's Eastern Allies 1941–45 Osprey, Oxford, 2013. ISBN 978-1-78096-022-7

**แหล่งข้อมูลอื่น**
หมวดหมู่:กองทัพรัฐเอกราชโครเอเชีย
หมวดหมู่:รัฐเอกราชโครเอเชีย
หมวดหมู่:กองทัพโครเอเชีย
โครเอเชีย
โครเอเชีย
บ้วนฮ่วยเหลา

thumb
บ้วนฮ่วยเหลา ตามสำเนียงฮกเกี้ยน หรือ ว่านฮวาโหลว ตามสำเนียงกลาง (p=Wàn Huā Lóu) แปลว่า หอหมื่นบุปผา (Pavilion of Ten Thousand Flowers) เป็นชื่อนิยายจีนซึ่ง หลีโหวตึ๊ง ตามสำเนียงฮกเกี้ยน หรือ หลี อฺวี่ถัง ตามสำเนียงกลาง (李雨堂) ประพันธ์ขึ้นในสมัยราชวงศ์ชิง

**ชื่อ**
ชื่อเต็มของนิยายเรื่องนี้ คือ  บ้วนฮ่วยเหลาเอียเปาเต็กเอี้ยนหงี ตามสำเนียงฮกเกี้ยน หรือ ว่านฮวาโหลวหยางเปาตี๋หยั่นอี้ ตามสำเนียงกลาง (萬花樓楊包狄演義) แปลว่า "หอหมื่นบุปผา: วีรคติเอียเปาเต็ก" (Pavilion of Ten Thousand Flowers: Romance of Yang, Bao and Di)
เอียเปาเต็กนั้น หมายถึง บุคคลสามคนดังต่อไปนี้ตามลำดับ คือ- เอียจงเปา ตามสำเนียงฮกเกี้ยน หรือ หยาง จงเป่า ตามสำเนียงกลาง (楊宗保)- เปาบุ้นจิ้น ตามสำเนียงฮกเกี้ยน หรือ เปา เหวินเจิ่ง ตามสำเนียงกลาง (包文拯) และ- เต็กเซง ตามสำเนียงฮกเกี้ยน หรือ ตี๋ ชิง ตามสำเนียงกลาง (狄青)

**เนื้อเรื่อง**
เรื่อง บ้วนฮ่วยเหลา นั้นเริ่มขึ้นที่หอหมื่นบุปผาอันเป็นสถานที่ที่เต็กเซงและเปาบุ้นจิ้นมาพบกันเป็นครั้งแรก มีเนื้อหาเกี่ยวกับการรบของเอียจงเปาและเต็กเซง ตลอดจนการตัดสินคดีของเปาบุ้นจิ้น ซึ่งรวมถึงคดีแมวป่าสับเปลี่ยนพระโอรส
ภาคต่อของ บ้วนฮ่วยเหลา คือ โหงวโฮ้วเพงไซ ตามสำเนียงฮกเกี้ยน หรือ อู๋หู่ผิงซี ตามสำเนียงกลาง (五虎平西) แปลว่า ห้าเสือพิชิตประจิม (Five Tigers Conquering the West) และ โหงวโฮ้วเพงหนำ ตามสำเนียงฮกเกี้ยน หรือ อู๋หู่ผิงหนัน ตามสำเนียงกลาง (五虎平南) แปลว่า ห้าเสือพิชิตปักษ์ใต้ (Five Tigers Conquering the South)

**ฉบับแปลไทย**
บ้วนฮ่วยเหลา แปลเป็นภาษาไทยเมื่อนานมาแล้ว สมเด็จพระเจ้าบรมวงศ์เธอ กรมพระยาดำรงราชานุภาพ ตรัสว่า
"เรื่อง บ้วนฮ่วยเหลา สันนิษฐานว่า สมเด็จเจ้าพระยาบรมมหาศรีสุริยวงศ์ให้แปล (คราวเดียวกับเรื่อง โหงวโฮ้วเพงหนำ) เป็นหนังสือสิบสามเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2423 เป็นสมุดหนึ่งเล่ม ...
"เรื่อง โหงวโฮ้วเพงหนำ สมเด็จเจ้าพระยาบรมมหาศรีสุริยวงศ์ให้จีนโตแปลเมื่อ พ.ศ. 2400 เป็นหนังสือหกเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2429 เป็นสมุดหนึ่งเล่ม"

**อ้างอิง**

**แหล่งข้อมูลอื่น**
หมวดหมู่:เปาบุ้นจิ้น
หมวดหมู่:วรรณกรรมจีน